paragraph_text: Gusarov dom na Matejušci, zgrada veslačkog kluba Gusara iz Splita. Bila se je nalazila na Matejušci. Projektirao ju je 1927. godine češko-hrvatski arhitekt iz Splita Josip Kodl, suosnivač, veslač i dužnosnik u Gusaru.Darovan Tušek. Razgovarao Damir Šarac: Jedna po jedna, nestaju zgrade: tužno je što Split ruši arhitekta koji je grad težaka uveo u modernu  Slobodna Dalmacija. 1. studenoga 2017. Pristupljeno 21. travnja 2020. Kad je bio projektiran, nije bilo takva slična objekta u Europi. Prostor je logično organiziran, ritmizirana volumena, karakteristične konzolne istake i korisne krovne terase što ga je činilo značajnim primjerom moderne, kubističke arhitekture. Bio je čest motiv dalmatinskih slikara poput Emanuela Vidovića, Anđela Uvodića, Ignjata Joba i inih. Zbog derutnosti zgrada je postala ruglom i opasna za boravak. Premda i tako oronula, inozemni su se arhitekti oduševljavali njome kad su ju obišli s hrvatskim stručnjacima i povjesničarima arhitekture, sugerirajući obnovu i očuvanje. Ipak, zgrada je srušena 1990. godine.